《西风》
宋代·董嗣杲

大江西风三日起，激起怒涛三万里。
客子口噤悄无语，纵有高楼危莫倚。
楼前秃树剩几叶，更有咽蝉埋叶里。
大船小船不见影，冲沙入峡苍黄舣。
偶笼窄衫上冈头，茫茫莫辨天与水。
浪花旋舞山岳迸，鳞鳞白露江豚齿。
乾坤浩渺昏八极，秋高伟事无过此。
正愁梧上凤栖空，谁传水底蛟斗死。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。